Marrakech

Marrakech (arabeg : مُرَاكُش "Murrākušh", anv orin berberek: Mṛṛakc / ⵎⵕⵕⴰⴽⵛ) zo ur gêr e kreiz Maroko.
250px|center|Marrakech

Anavezet eo evel "Kêr Ruz" hag unan eus peder c'hêr impalaerel Maroko eo, gant Rabat, Meknès ha Fes. Poblet eo gant 1 014 813 a dud (e 2024). Kêr-benn proviñs Marrakech-Tensift-El Haouz eo, e  traoñ ar Menezioù Atlas e kreisteiz Maroko.

 Deskrivadur 
Evel kalz kêrioù e Norzhafrika  hag er Reter-Nesañ ez eo Marrakech ur gêr gozh gant mogerioù (ar medina) hag ur gêr vodern nepell (ar Gueliz). Aerborzh Etrebroadel Menara (RAK) hag un hent-houarn a liamm anezhi ouzh Casablanca hag ouzh an norzh. Marrakech eo an trede kêr pobletañ e Maroko goude Casablanca ha Rabat.

Ur gêr istorel eo Marrakech; sellet e vez outi evel kalz muioc'h "afrikan" eget ar c'hêrioù bras all hag a zo aroueziet gant he sevenadur berber. Krouet e voe e 1062 gant ar sultan Almoravid Yusuf ibn Tashfin. Kreskiñ a reas betek bezañ kêr-benn armerzhel ha sevenadurel su Maroko hag e-pad ur pennad er Grennamzer e voe ivez kêr-benn ar vro a-bezh.

Ar brasañ souk (marc'had digor) er vro a gaver amañ ha brudet eo kêr ivez evit an Djemaa el Fna, ur blasenn vras ​​digor a vez leun ag akrobated, diduerien, konterien ha sonerien eus ar mintin d'an noz pa dremen en ur seurt preti digor bras gant un toullad stalioù boued.

Ul lec'h Glad ar bed war roll UNESCO eo medina Marrakech.

Meur a bark ha liorzh zo e kêr, en o zouez Liorzh Majorelle ha Liorzh Menara.

 Gouarnamant lec'hel 
Marrakech eo kêr-benn ha kreizenn velestradurel proviñs Marrakech-Tensift-El Haouz. Renet eo Marrakech gant ur c'huzul-kêr ennañ 80 dilennad. E-kerzh an hañv 2009 e oa bet gounezet ur plas gant kêr Marrakech en istor ar merc'hed marokan pa oa bet dilennet an aotrounez Fatima Zohra El Mansouri da vaer gant un emvod-meur eus ar c'huzul : ar wech kentañ eo d'ur vaouez dont da vezañ maer en istor Maroko a-bezh .
 Tud brudet 
Ibn al-Banna al-Marrakushi (1256 - war-dro 1321), matematikour ha steredoniour.
Élisabeth Guigou (ganet e 1946), politikourez.
Mordechai Vanunu (ganet e 1954), skiantour.
 Gevelliñ 
 Granada, Spagn.
 Timbuktu, Mali.
 Liammoù diavaez 
 Notennoù ha dave

Rummad:Kêrioù Maroko